EkBass/fiwiki-20250220-pages-articles huggingface dataset:
Batakin kristillinen protestanttikirkko

Batakin protestanttinen kirkko () on Indonesian suurin protestanttinen kirkkokunta. Kirkko kuuluu Luterilaiseen maailmanliittoon. Noin neljällä miljoonalla jäsenellään se on maailman seitsemänneksi suurin luterilainen kirkko. Kirkon johtaja on Ephorus (piispa) tohtori Bonar Napitupulu. Kirkon perusti 1880-luvulla Ludwig Ingwer Nommensen Reininmaan lähetysseurasta. Hän työskenteli Tapanulin seudulla Tarutungissa Pohjois-Sumatralla. Kirkko itsenäistyi Indonesian (silloinen Hollannin Itä-Intian) ensimmäisenä kristillisenä yhteisönä lähetysseuran hallinnosta vuonna 1930. Kirkon toiminta painottuu edelleen Tarutungin ja Batakin alueille, mutta jäseniä ja seurakuntia on kautta Indonesian. Kirkolla on noin 1500 pastoria ja 3500 seurakuntaa. Kirkko näkee tehtäväkseen erityisesti Indonesian ei-kristityn väestön evankelioimisen, sekä yhteiskunnallisen palvelun orpojen, sokeiden ja syrjäytyneiden ihmisryhmien keskuudessa. Kirkko pitää yllä kouluja, sairaanhoito-oppilaitoksia, teknillisiä opistoja, sairaaloita ja terveyskeskuksia. Kirkko työskentelee sukupuolten tasa-arvon ja ympäristön puolesta ja taistelee köyhyyttä ja väkivaltaa vastaan. Tärkeä osa kirkon toimintaa on Nommensen yliopisto, jonka toiminta käynnistyi 1954. Yliopisto pyrkii vastaamaan Indonesian koulutustarpeisiin. Yliopistossa on muiden muassa teologinen tiedekunta. Kirkko pitää yllä myös teologista seminaaria, opettaja- saarnaajakoulua sekä diakonia- ja raamattuopistoja. Luterilaisen maailmanliiton lisäksi kirkko on jäsenenä Aasian kristillisessä konferenssissa (), Indonesian kirkkojen yhteisössä () sekä Kirkkojen maailmanneuvostossa. ==Aiheesta muualla== *Huria Kristen Batak Protestan - kirkon virallinen kotisivu *Asia Lutheran Community *Nommensen-yliopisto ==Lähteet== Luokka:Evankelis-luterilaiset kirkot Luokka:Kristinusko Indonesiassa de:Batak
Langot

Langot ovat Ugandassa Kyogajärven pohjoispuolella asuva kansa. He puhuvat nilosaharalaisten kielten itäsudanilaiseen ryhmään kuuluvaa langon kieltä ja ovat läheistä sukua atšoleille. Vuonna 1983 langoja arvioitiin olevan noin 900 000 henkeä. Langot ovat muuttaneet alueelle Sudanista 1400–1800-luvuilla. Pääelinkeinoja ovat maanviljely, karjanhoito ja metsästys. Suurin osa harjoittaa perinteisiä uskontoja, osa on kristittyjä. ==Lähteet== Luokka:Ugandan etniset ryhmät
Steve Miller

Steve Miller tarkoittaa seuraavia: * Steve Miller, yhdysvaltalainen muusikko ** Steve Miller Band, yhdysvaltalainen yhtye * Steve Miller, yhdysvaltalainen taiteilija * Steve Miller, yhdysvaltalainen urheilija * Steve Miller, yhdysvaltalainen liikemies * Steve Miller, yhdysvaltalainen kolumnisti * Steve Miller, yhdysvaltalainen kosketinsoittaja * Steve Miller, yhdysvaltalainen kirjailija * Steve Miller, yhdysvaltalainen musiikkituottaja * Steve Miller, yhdysvaltalainen jääkiekkotuomari
Lendut

Lendut ovat Kongon demokraattisessa tasavallassa Albertjärven luoteisrannikolla asuva kansa. He puhuvat nilosaharalaisten kielten keskisudanilaiseen ryhmään kuuluvaa kieltä. Vuonna 1980 lenduja arvioitiin olevan 300 000 henkeä. Pääelinkeinoja ovat maanviljely, karjanhoito, kalastus, keräilytalous ja käsityöammatit. Lenduilla on rikas musiikkikulttuuri. He harjottavat perinteistä uskontoaan. ==Lähteet== Luokka:Kongon demokraattisen tasavallan etniset ryhmät
Mabat

Mabat ovat Tšadissa Abéchén kaupungin itäpuolella lähellä Sudanin rajaa asuva kansa. Heidän sukukansojaan ovat masalitit, mimit, karangat, falat ja rungat. Vuonna 1983 kansoja arvioitiin olevan Tšadissa yhteensä 300 000 ja Sudanissa (osa masaliteista) 40 000 henkeä. Kielet muodostavat nilosaharalaisten kielten mabaryhmän. Pääelinkeinoja ovat maanviljely ja karjanhoito. Käsityö- ja koristetaide ovat kehittyneitä. Uskonnoltaan mabat ovat muslimeja. ==Lähteet== Luokka:Tšadin etniset ryhmät
Mubit

Mubit ovat Tšadissa Salamat- ja Batha-jokien yläjuoksulla asuva kansa. Heidän sukukansojaan ovat džongorit, dangalitit, bidjot, sokorot ja mogumit. Vuonna 1983 kansoja arvioitiin olevan yhteensä 200 000 henkeä. Kieli kuuluu afroaasialaisten kielten tšadilaiseen ryhmään. Perinteisiä elinkeinoja ovat karjanhoito, maanviljely, metsästys ja keräilytalous. Käsityöammatit ovat kehittyneitä. Uskonnoltaan mubit ovat muslimeja. ==Lähteet== Luokka:Tšadin etniset ryhmät
Tamat

Tamat ovat Sudanin ja Tšadin rajaseudulla Abéchén kaupungin itäpuolella asuva niloottikansa. Heidän sukukansojaan ovat mararitit, sungorit ja bitetit. Vuonna 1983 kansoja arvioitiin olevan yhteensä 400 000 henkeä. Kieli kuuluu nilosaharalaisten kielten itäsudanilaiseen ryhmään. Monet puhuvat myös arabiaa. Pääelinkeinoja ovat maanviljely ja karjanhoito. Uskonnoltaan tamat ovat muslimeja. ==Lähteet== Luokka:Sudanin etniset ryhmät Luokka:Tšadin etniset ryhmät
Lyijysulfaatti

Lyijysulfaatti (PbSO4) on lyijy- ja sulfaatti-ionien muodostama ioniyhdiste. Luonnossa yhdistettä esiintyy anglesiittimineraalina. == Ominaisuudet == Huoneenlämpötilassa lyijysulfaatti on valkoista kiteistä ainetta. Lyijysulfaatin sulamislämpötila on 1 170 °C. Yhdiste on niukkaliukoinen veteen, mutta liukenee paremmin happoihin ja ammoniumsuolaliuoksiin Väkevissä rikkihappoliuoksissa muodostuu lyijyvetysulfaattia. :PbSO4 \+ H2SO4 → Pb(HSO4)2 Alkalimetalliliuoksissa lyijysulfaatti reagoi muodostaen alkalimetallien hydroksoplumbiittisuoloja. == Valmistus ja käyttö == Lyijysulfaatti on veteen huonosti liukeneva, minkä vuoksi sitä voidaan valmistaa lisäämällä paremmin vesiliukoisista suoloista, kuten lyijynitraatista, lisäämällä liuokseen rikkihappoa, jolloin lyijysulfaatti saostuu. Vaihtoehtoisesti yhdistettä voidaan valmistaa rikkihapon avulla lyijyoksidista, lyijyhydroksidista tai lyijykarbonaatista. Lyijysulfaattia käytetään mönjän valmistuksessa, painoväreissä ja nopeasti kuivuvien lakkojen valmistuksessa. Maaleissa lyijysulfaatti on väriaineena ominaisuuksiltaan lyijyvalkoisena tunnettua lyijykarbonaattia huonompi säänkestävyydeltään ja peittävyydeltään. Lyijyakuissa on lyijylevy, joka toimii negatiivisena kohtiona, ja lyijydioksidi sauva positiivisena elektrodina. Elektrolyyttiliuoksena käytetään rikkihappoa. Akun purkautuessa lyijy hapettuu synnyttäen kiinteää lyijysulfaattia ja lyijyoksidin lyijy pelkistyy, jolloin syntyy myös lyijysulfaattia. == Myrkyllisyys == Lyijysulfaatin myrkyllisyys johtuu lyijyioneista. Yhdiste on myrkyllistä vasta suurina annoksina. Myrkytyksen oireita ovat huonovointisuus, päänsärky ja unettomuus. Lyijysulfaatti voi vaikuttaa myös keskushermostoon aiheuttaen painon alentumista, puutostiloja ja levottomuutta. Lyijy-yhdisteet ovat myrkyllisiä myös munuaisille. == Lähteet == == Aiheesta muualla == *Toxin and Toxin Target Database (T3DB): Lead sulfate Luokka:Lyijy-yhdisteet Luokka:Sulfaatit
Dagot

Dagot ovat Sudanissa Kordofanin tasangon länsireunalla, Darfurissa sekä Tšadin rajaseudulla asuva kansa. Vuonna 1983 heitä arvioitiin olevan 200 000 henkeä. Kieli kuuluu nilosaharalaisten kielten itäsudanilaiseen ryhmään. Suurin osa puhuu arabiaa. Pääelinkeinoja ovat maanviljely ja karjanhoito. Uskonnoltaan dagot ovat muslimeja. ==Lähteet== Luokka:Sudanin etniset ryhmät Luokka:Tšadin etniset ryhmät
Zaghawat

Zaghawat ovat Sudanin ja Tšadin rajaseudulla Howarjoen laaksossa asuva kansa. Vuonna 1983 heitä arvioitiin olevan 40 000 henkeä. Zaghawan kieli kuuluu nilosaharalaisten kielten saharalaiseen ryhmään. Pääelinkeinoja ovat karjanhoito ja maatalous. Suurin osa zaghawoista harjoittaa perinteisiä uskontoja, osa kuluu senusien muslimilahkoon. ==Lähteet== Luokka:Sudanin etniset ryhmät Luokka:Tšadin etniset ryhmät
Saharalaiset kielet

Saharalaiset kielet ovat Keski-Sudanissa Tšadjärveä ympäröivällä alueella ja Saharan keskiosassa puhuttujen nilosaharalaisten kielten ryhmä. Siihen kuuluvat kanuri ja sen lähisukukieli kanembu, tubujen puhumat teda ja daza sekä zaghawa ja berti. Kielten sukulaisuussuhteista on esitetty erilaisia käsityksiä. Kehittyneitä kirjakieliä ovat vain kanuri ja kanembu. ==Lähteet== *
Tubut

Tubut (myös tebut, tibbut) ovat Saharan keskiosassa Tibestivuoristossa ja sen lähialueilla asuva kansa. Tšadissa tubuja arvioitiin 1980-luvulla olevan 370 000, Nigerissä 20 000 ja Libyassa 5 000\. Antropologiselta tyypiltään he ovat negridejä. Tubut puhuvat saharalaisia tedan ja dazan kieliä tai murteita. Kansa jakautuu kahteen etniseen ryhmään. Tedat asuvat Tibestillä, dazat sen eteläpuolella. Elinkeinoja ovat karjanhoito, maanviljely, keräilytalous ja metsästys. Osa kansasta on paimentolaisia, osa asuu vakinaisissa asutuksissa. Uskonnoltaan tubut ovat sunnalaisia muslimeja. ==Lähteet== Luokka:Libyan etniset ryhmät Luokka:Nigerin etniset ryhmät Luokka:Tšadin etniset ryhmät
Trick Trick

Christian Mathis (s. 28. kesäkuuta 1973 Detroit, Yhdysvallat) on yhdysvaltalainen rap-artisti, joka tunnetaan paremmin taiteilijanimellä Trick Trick. Hän kuuluu Goon Sqwad -ryhmään, jonka toiset jäsenet ovat Diezel, Bosalino Poncho, 4DFUNK ja DJ Thrilla. Goon Sqwadin lisäksi Mathis on tehnyt musiikkia Eminemin ja D12:n kanssa. == Diskografia == === Albumit === * The People vs. (2005) * The Villain (2008) === Singlet === * "It's Goin' Down" (2003) * "Welcome 2 Detroit" (2005) * "Let's Work" (2008) * "Let It Fly" (2008) * "Who Want It" (2008) * "I Made It" (2011) * "Smoke Weed Everyday" (2013) * "Twerk Dat Pop That" (2014) * "Detroit Vs. Everybody" (2014) == Aiheesta muualla == * * Trick Trick Allmusic-sivustolla Luokka:Yhdysvaltalaiset hip hop -artistit Luokka:Vuonna 1973 syntyneet Luokka:Elävät henkilöt
Mamie Van Doren

Mamie Van Doren, oikea nimi Joan Lucille Olander (6. helmikuuta 1931 Rowena, Etelä-Dakota) on yhdysvaltalainen näyttelijä ja seksisymboli. Doren on ollut vuodesta 1950 saakka tunnettu seksisymboli. Dorenille on omistettu myös tähti Hollywood Walk of Famelle osoitteeseen 7057 Hollywood Boulevard. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1931 syntyneet Luokka:Elävät henkilöt
Isaac de Rivaz

François Isaac de Rivaz (19. joulukuuta 1752 Pariisi – 30. heinäkuuta 1828 Sion) oli sveitsiläinen keksijä, joka kehitti ja rakensi maailman ensimmäisen polttomoottorin vuonna 1806. Moottorin polttoaineena oli vety- ja happikaasujen sekoitus. Vuotta myöhemmin, 1807, Isaac de Rivaz rakensi moottorinsa liikutettavaksi maailman ensimmäisen polttomoottorikäyttöisen auton. Jo ennen polttomoottorin keksimistä Rivaz oli 1700-luvun lopulla rakentanut onnistuneesti useita höyrykäyttöisiä ajoneuvoja. Vaikka Rivazin kehittämä moottori olikin maailman ensimmäinen toimiva polttomoottori, se ei menestynyt kaupallisesti, vaan polttomoottorien massatuotanto alkoi vasta, kun ensimmäiset bensiinikäyttöiset polttomoottorit julkistettiin 1800-luvun loppupuolella. De Rivaz oli luultavasti ensimmäinen, joka käytti kaasumoottorissa sähköistä kipinäsytytystä. == Lähteet == Luokka:Autonsuunnittelijat Luokka:Sveitsiläiset henkilöt Luokka:Keksijät Luokka:Vuonna 1752 syntyneet Luokka:Vuonna 1828 kuolleet
Kuolema (Kiekkomaailma)

Kuolema on Terry Pratchettin kiekkomaailman hahmo, joka johtaa kuolleet sielut taas tilanteen tasalle. Kuolemalla on vitivalkoinen hevonen nimeltä Humma, joka osaa lentää. Kuoleman apulaisina romaaneissa esiintyvät Rutto, Nälänhätä ja Sota. Välillä apulaisina esiintyvät myös Rottien Kuolema ja Risatauti. Kuolemalla on ottolapsi Ysabelle ja palvelija Albert. Hänellä on ollut myös oppipoika Mort.Ysabellella ja Mortilla on yhteinen lapsi, jonka nimi on Susan. Kuolema on esiintynyt kaikissa ilmestyneissä Kiekkomaailma-kirjoissa Vapaita pikkumiehiä lukuun ottamatta. Luokka:Kuvitteelliset elävät kuolleet Luokka:Kiekkomaailma de:Figuren und Schauplätze der Scheibenwelt-Romane#Tod es:La Muerte
Adam Gregory

Adam Gregory (s. 28. joulukuuta 1987 Cincinnati, Ohio, Yhdysvallat) on yhdysvaltalainen näyttelijä. Hän on tunnettu parhaiten roolistaan Ty Collinsina nuorten sarjassa 90210. Hän näytteli Thomas Forresteria televisiosarjassa Kauniit ja rohkeat aina vuoteen 2014 asti. ==Elämä== Adam Gregory syntyi Ohion osavaltion Cincinnatissa. Hän valmistui Oak Hillsin lukiosta vuonna 2006 ja tällä hetkellä opiskelee Pohjois-Kentuckyn yliopistossa. Hän seurusteli vähän aikaa sitten 90210-sarjassa näyttelevän Jessica Lowndesin kanssa. Hän näytteleli entistä poikaystävää Ashley Tisdalen musiikkivideolla ”It's Alright, It’s OK”. Gregory meni vuonna 2010 naimisiin kihlattunsa, malli Sheridan Nicolen kanssa. Pariskunnan ensimmäinen lapsi, nimeltään Kannon, syntyi vuonna 2013.B&B;'s Gregory Is A Dad! ==Filmografia== Vuosi Elokuva Rooli 2008 Just Jordan Derek 2008 Wizards of Waverly Place Oppilas 2008–2009 90210 Ty Collins 2009 17 Again Dom 2009 Hannah Montana: The Movie Drew 2009 Hard Breakers Tyler 2011–2014 Kauniit ja rohkeat Thomas Forrester == Lähteet == == Aiheesta muualla == * IMDb Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Cliff Griffith

Clifford (Clifton) "Cliff" R. Griffith (6. helmikuuta 1916 Nineveh, Indiana, Yhdysvallat – 23. tammikuuta 1996 Rochester, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui neljään Indianapolis 500 -kilpailuun kausina 1951–1952, 1956 ja 1961. Hän oli yhdeksäs vuoden 1952 kilpailussa. Griffith kilpaili myös AAA- ja USAC-sarjoissa ollen parhaimmillaan neljäs Springfieldissä vuonna 1950. Hän voitti kahdesti Midwest Dirt Track Racing Association -sarjan mestaruuden Hector Honoren suunnittelemalla sprint carilla, lempinimeltään ”Black Deuce”. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1916 syntyneet Luokka:Vuonna 1996 kuolleet
MBK Booster

MBK Booster on ranskalaisen MBK:n valmistama moposkootteri, joka on identtinen Yamahan BW's -mallin kanssa. Boosterista on tuotannossa useita malleja, kuten Next Generation ja Spirit, joista ensiksi mainittu on Suomessa yleinen. Suomen ulkopuolella Boosteria on myynnissä myös 100-kuutioisena versiona. Boostereiden moottori on Minarellin valmistama, ja sylinteri on niissä pystyasennossa. *Moottori: Ilmajäähdytteinen, yksisylinterinen kaksitahtimoottori *Iskutilavuus: 49,0 cm³ *Teho: 2,7 Kw tai 3,4 Kw vuosimallista riippuen *Puristussuhde: 11.2 ± 0.5:1 ? *Sytytys: CDI *Käynnistys: Sähkö ja poljin *Kaasutin: Teikei / Dell'Orto 12mm *Isku ja poraus: 40 x 39,2 mm *Polttoainesäiliön tilavuus: 6,5 l *Öljytilavuus: 1,3 l *Paino: 77 kg kuivana *Mitat: 1 746 mm x 675 mm x 1 120 mm *Jarrut: Brembon 190 mm levyjarru edessä ja takana 110 mm rumpu *Renkaat: 120/90-10 edessä ja 130/90-10 takana *Jousitus: Edessä (jousto 80 mm) ja takana Paiolin valmistamat iskunvaimentimet Booster
Bobby Grim

Robert ”Bobby” H. Grim (4. syyskuuta 1924 Coal City, Indiana, Yhdysvallat – 14. kesäkuuta 1995 Indianapolis, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui yhdeksään Indianapolis 500 -kilpailuun kausina 1959–1964 ja 1966–1968. Hän oli parhaimmillaan kymmenes vuosien 1964 ja 1968 kilpailuissa. Grim sai vuoden tulokas -palkinnon vuoden 1959 kilpailussa vaikka oli 26:s. Hän kilpaili USAC-sarjassa voittaen Syracusessa vuonna 1960. Grim voitti IMCA Sprint car -mestaruuden vuosina 1955–1958 ajaen Hector Honoren kuuluisalla ”Black Deucella”. Grim valittiin National Sprint Car Hall of Fameen vuonna 1992. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1924 syntyneet Luokka:Vuonna 1995 kuolleet
Hanhiemo

Hanhiemo (, ) on tuntematonta alkuperää oleva sadunkertoja. Yhdysvalloissa ja englanninkielisessä perinteessä hanhiemo yhdistetään lastenloruihin. Ensimmäinen tunnettu maininta hanhiemosta löytyy Jean Loretin kirjasta La Muse Historique vuodelta 1650. Charles Perrault julkaisi vuonna 1697 satukokoelman Hanhiemon tarinoita (). == Kirjallisuutta == * Luokka:Sadut
Intianjalohaukka

Intianjalohaukka (Falco jugger) on keskiaasialainen jalohaukka. == Koko ja ulkonäkö == Linnun pituus on 39–46 cm ja siipien kärkiväli 88–107 cm. Sen höyhenpuku on selkäpuolelta tumman harmaanruskea ja vatsapuolelta lähes valkoinen (kuvassa on nuori täysikasvuinen yksilö). Sukupuolet ovat samanvärisiä. == Esiintyminen == Intianjalohaukka elää Iranin kaakkoiskolkasta Afganistanin kaakkoisosiin, Pakistanissa, Intian pohhjoisosissa Himalajalta Keralaan ja Tamil Naduun, Nepalissa, Bhutanissa, Bangladeshissa ja Myanmarin luoteisosassa. Sen elinympäristön ala on noin 4,2 miljoonaa neliökilometriä. Laji oli ennen alueen runsain jalohaukka, mutta sen kanta on suuresti taantunut, ja kokonaispopulaatio saattaa olla 10 000 yksilön paikkeilla, mahdollisesti jopa 35 000 yksilöä.Birdlife == Elinympäristö == Intianjalohaukat asuvat alavien maiden kuivissa, valoisissa metsissä ja harvapuustoisilla avomailla. Sitä tavataan harvoin kilometriä korkeammalla merenpinnasta. == Ravinto == Haukat syövät todennäköisesti liskoja, pikkunisäkkäitä ja lintuja. == Lähteet == Luokka:Jalohaukat
Nuojuan vesivoimalaitos

Nuojuan vesivoimalaitos on Vaalan Nuojualla Oulujoessa sijaitseva jokivoimalaitos. Sen omistaa Fortum Oyj. == Pato == Voimalaitoksen pato on sijoitettu koskijakson alimman Nuojuankosken niskan kohdalle ja voimalan alakanava on kaivettu syvemmälle kosken pohjaan. Kun vedenpinta nousi, peittyivät kosket ja niiden väliset suvannot veden alle. Näitä kutsuttiin nimellä Oulujoen Niskakoskiksi. Nuojuan voimalan patoaltaaseen jäivät Nuojua, Kovero, Pyterä, Oterma ja Siitari. Pato kulkee poikittain jokilaakson yli ja se on kartan mukaan 320 metriä pitkä. Betonipadon osuus on noin 130 metriä ja loput on maapatoa. Jokilaakso on niin syvä, ettei rantapenkereille ole tarvinnut rakentaa maapatoa. == Voimalaitos == Voimalassa toimii pystyasennossa kolme Kaplan-turbiinia, joiden kapasiteetti on 29 megawattia (MW). Kun joessa on virtaama yli 450 kuutiometriä sekunnissa (m³/s), tuottaa se sähköenergiaa 87 MW:n teholla. Joen keskivirtaamalla tuotetaan vuodessa 365 gigawattituntia (GWh) sähköä. Voimalan putouskorkeus on patoaltaan ylimmällä vedenpinnan korkeudella 22 metriä. Sähkögeneraattorien 10 500 voltin jännite nostetaan muuntamossa 110 000 ja 220 000 voltin jännitteeseen siirtolinjoja varten. Voimalan kauko-ohjaus tehdään Pyhäkosken vesivoimalaitoksesta käsin. == Historiaa == Voimalan rakensi Oulujoki Oy, sen teknisestä suunnittelusta vastasi Imatran Voima Oy ja arkkitehtisuunnittelusta Aarne Ervi, joka suunnitteli myös Nuojuan alueen asuinrakennuksia. Muutaman kilometrin päässä sijaitsevan Jylhämän voimalaitostyömailta alkoi vuonna 1949 vapautua työvoimaa, jotka pidettiin työssä työttömyysmäärärahojen turvin töissä kahdella uudella Nuojuan ja Pällin voimalaitostyömailla. Näillä työskenteli yhteensä noin 2 000 henkilöä. Syksyllä 1950 aloitettiin voimalaitoksen rakentaminen ja ensimmäisen voimakoneiston asennus alkoi vuonna 1954 ja viimeinen valmistui tammikuussa 1955. Vesiturbiinit olivat Tampellan ja Karlstads Mekaniska verkstadin valmistamiaja niitä käytettiin 136 kierrosta minuutissa . Sähkögeneraattorit saksalaisen AEG:n valmistamia. Niiden kapasiteetti oli 30 MVA ja ne tuottivat sähköä 10 500 voltin jännitteellä. Nuojuan voimalaitos oli rakentamiskustannuksiinsa nähden Oulujoen voimaloista edullisin. Vuonna 2009 ilmoitettiin Nuojuan kapasiteetiksi 80 MW, vuosittaiseksi tuotannoksi 380 GWh ja sen rakennevirtaamaksi 450 m³/s . Vuonna 2016 uudistettiin kolmannen vesiturbiinin juoksupyörä ja sähkögeneraattori. Tämä paransi kolmannen turbiinin kapasiteettia 6 MW ja voimalan kapasiteetti nousi 87 megawattiin. == Katso myös == * Luettelo Suomen vesivoimalaitoksista == Lähteet == === Viitteet === == Aiheesta muualla == * Vasala, Paavo (toim.): Vesivoimaa Oulujoesta 50 vuotta, s. 44. Oulujoki, 1991. ISBN 952-90-2754-0. * Oulujokivarren voimalaitosrakentaminen (valokuvia) Luokka:Ylä-Oulujoen alue Luokka:Vaalan rakennukset ja rakennelmat Luokka:Fortum Luokka:Suomen vesivoimalat Luokka:Jokivoimalaitokset Luokka:Suomen padot Luokka:Aarne Ervin suunnittelemat rakennukset
Leena Kaarna

Leena Kyllikki Kaarna (s. 26. marraskuuta 1939 Lappee) on entinen suomalainen korkeushyppääjä. Hän ylitti ensimmäisenä suomalaisnaisena korkeudessa 160 ja 170 senttimetriä. Kaarna sijoittui Belgradin EM-kilpailuissa 1962 kymmenenneksi ja Tokion 1964 olympialaisissa 13:nneksi. Pohjoismaiden mestaruuskilpailuissa hän saavutti hopeaa vuosina 1961 ja 1963. Hän edusti Suomea kuudessa maaottelussa. Seuratasolla Kaarna edusti Lappeen Rientoa. Hän voitti Suomen mestaruuden vuosina 1961, 1962, 1963 ja 1964 sekä saavutti SM- hopeaa vuonna 1958 ja SM-pronssia vuonna 1960. Sisäratojen Suomen mestaruuden hän voitti vuosina 1963 ja 1964. Hän hyppäsi yksitoista Suomen ennätystä vuosina 1958–1964, parhaimmillaan 170 senttimetriä. Leena Kaarnan isä on kansanedustaja Mikko Kaarna. == Lähteet == * * === Viitteet === == Aiheesta muualla == * Luokka:Suomalaiset korkeushyppääjät Luokka:Vuonna 1939 syntyneet Luokka:Elävät henkilöt
Cerdanyanpaimenkoira

Cerdanyanpaimenkoira (katalaaniksi gos d'atura cerdà, espanjaksi pastor de la Cerdaña) on espanjalainen koirarotu, joka on alkujaan katalonianpaimenkoiran lyhytkarvainen muunnos. Nykyisin sitä esiintyy kaikkialla Kataloniassa. == Ulkomuoto == Cerdanyanpaimenkoira on pitkälti kuin katalonianpaimenkoira seuraavilla poikkeuksilla: kuono on hieman pidempi, karvapeite on pehmeääGondrexon, A. & Browne, Ives. Maailman koiraopas., lyhyttä, tiheää ja laineikkaampaa, ja häntä on joko aavistuksen ylös kaartuva tai roikkuva. Karvapeite on n. 40 % katalonianpaimenkoiran karvapeitettä lyhyempi. Väritys on yleensä fawn, blue merle, harlekiini tai tummanharmaa. Säkäkorkeus on n. 2 cm korkeampi kuin katalonianpaimenkoiralla, Desmond Morriksen mukaan 46–51 cm. == Luonne ja käyttäytyminen == Katalonialaisten paimenten mukaan cerdanyanpaimenkoira on erittäin hyvä paimenkoira. == Alkuperä == Rotu on kotoisin Baixa Cerdanyan alueelta Kataloniasta. Se on kehitetty tarkoituksella kuumempien alankojen olosuhteisiin soveltuvaksi. Sitä on käytetty paimennuksen lisäksi myös poliisi- ja sotakoirana. FCI tunnusti vuoteen 1970 saakka katalonianpaimenkoirasta kaksi eri karvamuunnosta: pitkä- (gos d'atura català) ja lyhytkarvaisen (gos d'atura cerdà). Vuonna 1982 Espanjassa julkaistuissa espanjalaisten rotujen rotumääritelmissä ei kuitenkaan mainittu enää lainkaan lyhytkarvaista katalonianpaimenkoiraa. Koska pitkä karva suojasi koiraa paremmin susilta, tuli pitkäkarvaisesta muunnoksesta ajan kuluessa huomattavasti suositumpi. Koska susista ei nykyisin ole samanlaista vaaraa, on lyhytkarvainenkin muunnos alkanut jälleen saavuttaa suosiota.Gómez-Toldrà, Salvador. Suuri koirakirja 1. Tammi, Helsinki: 1991. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Paimenkoirat
Southern League

Southern League on englantilainen jalkapallosarja, joka yhdessä Northern Premier Leaguen ja Isthmian Leaguen kanssa käsittää Englannin seitsemänneksi ja kahdeksanneksi korkeimmat sarjatasot. Southern Leaguen korkein sarjataso on Premier Division ja sen alapuolella on Division One. Molemmilla sarjatasoilla on kaksi lohkoa – Central ja South. == Sarjajärjestelmä == Premier Divisionin lohkoissa on 22 joukkuetta ja Division Onen lohkoissa on 20 joukkuetta. Joukkueet pelaavat keskenään kaksinkertaisen sarjan. Premier Divisionin voittaja nousee National Leagueen ja sijoille 2-5 sijoittuneet pelaavat nousukarsinnan. Division Onen voittaja nousee Premier Divisioniin ja sijoille 2-5 sijoittuneet pelaavat nousukarsinnan toisesta paikasta. == Joukkueet kaudella 2021–2022 == ===Premier Central=== *AFC Rushden & Diamonds *Alvechurch *Banbury United *Barwell *Biggleswade Town *Bromsgrove Sporting *Coalville Town *Hednesford Town *Hitchin Town *Leiston *Lowestoft Town *Needham Market *Nuneaton Borough *Peterborough Sports *Redditch United *Royston Town *Rushall Olympic *St Ives Town *Stourbridge *Stratford Town *Tamworth ===Premier South=== *Beaconsfield Town *Chesham United *Dorchester Town *Farnborough *Gosport Borough *Harrow Borough *Hartley Wintney *Hayes & Yeading United *Hendon *Kings Langley *Merthyr Town *Metropolitan Police *Poole Town *Salisbury *Swindon Supermarine *Taunton Town *Tiverton Town *Truro City *Walton Casuals *Weston-super-Mare *Wimborne Town *Yate Town ===Division One Central=== *AFC Dunstable *Aylesbury United *Barton Rovers *Bedford Town *Bedworth United *Berkhamsted *Biggleswade *Coleshill Town *Corby Town *Daventry Town *Didcot Town *F.C. Romania *Halesowen Town *Kempston Rovers *Kidlington *North Leigh *St Neots Town *Thame United *Wantage Town *Welwyn Garden City *Yaxley ===Division One South=== *AFC Totton *Barnstaple Town *Basingstoke Town *Bideford *Bristol Manor Farm *Cinderford Town *Cirencester Town *Evesham United *Frome Town *Highworth Town *Larkhall Athletic *Mangotsfield United *Melksham Town *Paulton Rovers *Sholing *Slimbridge *Thatcham Town *Willand Rovers *Winchester City == Lähteet == == Aiheesta muualla == *Sarjan kotisivut Luokka:Englannin jalkapallosarjat
Pohjoiskaukasianpaimenkoira

Pohjoiskaukasianpaimenkoira eli pohjoiskaukasialainen aro-ovtsarka on venäläinen koirarotu. == Ulkomuoto == Pohjoiskaukasianpaimenkoira on kevytrakenteisempi, lyhytrunkoisempi, hieman lyhytkarvaisempi ja pitkäraajaisempi kuin kaukasiankoira. Myös sen pää on hieman kuivempi ja pidempi kuin tunnetummalla sukulaisellaan. Väritys voi olla joko valkoinen tai harmaa, niiden sekoitus tai brindle. Uroksen säkäkorkeus on 63 cm ja nartun 60 cm.Gondrexon, A. & Browne, Ives. Maailman koiraopas. == Alkuperä == Rotu on peräisin Kaspianmeren länsipuolen ylängöiltä ja aromailta ja Pohjois- Kaukasukselta. Se on eteläkaukasianvuoristokoiran pienikokoisempi sukulainen. == Katso myös == * Gampr == Lähteet == Luokka:FCI:n ulkopuoliset rodut Luokka:Vuoristokoirat Luokka:Venäläiset koirarodut
Selver

thumb|250px|Selverin myymälä Tallinnan Mustakivessä. Selver AS on Virossa toimiva super- ja hypermarkettien ketju, jossa myydään pääasiallisesti elintarvikkeita ja päivittäistavaroita. Ketjun historia alkoi vuonna 1995, kun ensimmäinen Punane Selver avattiin Lasnamäen lähiöön Tallinnassa. Myymäläketjuksi Selver kehitettiin vuosien 1998–2001 aikana. Selverin liikevaihto oli vuonna 2010 noin 300 miljoonaa euroa ja se työllisti noin 2 500 henkilöä. Selver avasi ensimmäiset myymälänsä Latviassa joulukuussa 2008, mutta lopetti kaikkien kuuden myymälänsä toiminnan maan talouskriisin johdosta jo vuoden 2009 lopulla. Selver on osa Tallinna Kaubamaja Grupp -pörssiyhtiötä. == Lähteet == == Aiheesta muualla == * Selver Luokka:Hypermarketit Luokka:Virolaiset yritykset Luokka:Tallinna Kaubamaja Group Luokka:Kauppaketjut
Northern Premier League

Northern Premier League on englantilainen jalkapallosarja, joka käsittää Englannin seitsemänneksi ja kahdeksanneksi korkeimmat sarjatasot. Northern Premier Leaguen korkein sarjataso on Premier Division, sen alapuolella ovat Division One North/West, Division One South/East Division One Midlands. == Sarjajärjestelmä == Kaudella 2021–2022 Premier Divisionissa pelaa 22 joukkuetta. Kaudeksi 2020–2021 alempi sarjaporras laajeni kolmeksi lohkoksi. Premier Divisionin voittaja nousee suoraan National Leagueen. Sijoille 2-5 sijoittuneet joukkueet pelaavat nousukarsinnan ja puolestaan kaksi viimeistä putoaa. Division One North/Westin ja Division One South/Eastin voittajat nousevat suoraan Premier Divisioniin. Sijoille 2-5 sijoittuneet joukkueet pelaavat nousukarsinnan ja suunnitellun laajennuksen vuoksi ainoastaan viimeiseksi jäänyt karsii sarjapaikastaan. == Joukkueet kaudella 2021–2022 == ===Premier Division=== *Ashton United *Atherton Collieries *Bamber Bridge *Basford United *Buxton *FC United of Manchester *Gainsborough Trinity *Grantham Town *Hyde United *Lancaster City *Matlock Town *Mickleover *Morpeth Town *Nantwich Town *Radcliffe *Scarborough Athletic *South Shields *Stafford Rangers *Stalybridge Celtic *Warrington Town *Whitby Town *Witton Albion ===Division One West (Länsi)=== *1874 Northwich *Bootle *City of Liverpool *Clitheroe *Colne *Glossop North End *Kendal Town *Kidsgrove Athletic *Leek Town *Marine *Market Drayton Town *Mossley *Newcastle Town *Prescot Cables *Ramsbottom United *Runcorn Linnets *Trafford *Warrington Rylands 1906 *Widnes *Workington ===Division One South East (Itä)=== *Bridlington Town *Brighouse Town *Cleethorpes Town *Dunston UTS *Frickley Athletic *Hebburn Town *Lincoln United *Liversedge *Marske United *Ossett United *Pickering Town *Pontefract Collieries *Sheffield *Shildon *Stocksbridge Park Steels *Stockton Town *Tadcaster Albion *Worksop Town *Yorkshire Amateur ===Division One Midlands=== *Bedworth United *Belper Town *Cambridge City *Carlton Town *Chasetown *Coleshill Town *Corby Town *Daventry Town *Halesowen Town *Histon *Ilkeston Town *Loughborough Dynamo *Shepshed Dynamo *Soham Town Rangers *Spalding United *Sporting Khalsa *Stamford *Sutton Coldfield Town *Wisbech Town *Yaxley == Lähteet == == Aiheesta muualla == * Northern Premier Leaguen viralliset sivut Luokka:Englannin jalkapallosarjat el:Κόνφερενς Νορθ
FA Community Shield 2009

FA Community Shield 2009 oli 9. elokuuta 2009 käyty jokavuotinen FA Community Shield -ottelu, jossa kohtasivat edellisenä keväänä Englannin Valioliigan mestaruuden voittanut Manchester United ja FA Cupin voittanut Chelsea. Chelsea voitti ottelun rangaistuspotkukilpailun jälkeen. == Ottelu == === Ottelun kulku === Ottelu alkoi kello viisi iltapäivällä aurinkoisessa säässä Wembleyn stadionilla Lontoossa. Erotuomarina toimi Chris Foy. Avausmaali nähtiin 10. minuutilla, jolloin Nanin laukaus noin kahdestakymmenestä metristä upposi Chelsea-puolustuksen nukkuessa Petr Čechin selän taakse. Ensimmäinen puoliaika kului loppuun Chelsean yrittäessä tasoitusta siinä onnistumatta. Kumpikin joukkue sai muutamia hyviä maalipaikkoja. Kun toista puoliaikaa oli pelattu noin viisi minuuttia, Manchester Unitedin maalivahti Ben Foster torjui Florent Maloudan keskityksen suoraan Ricardo Carvalholle, joka puski luvut tasoihin. Tämän jälkeen ottelu jatkui rauhaisasti aina 71. minuutille asti, jolloin keskikenttämies Michael Ballack tyrkkäsi Manchester Unitedin laitapakkina pelanneen Patrice Evran kumoon, mutta tuomari antoi pelin jatkua ja seuranneen Chelsean hyökkäyksen päätteeksi Frank Lampard teki maalin. Evran ja Ballackin välienselvittely sai aikaan kyseenalaisuutta maalin hyväksynnästä, ja ennen pelin jatkumista tuomari joutui kinaamaan manchesterilaisten kanssa tilanteesta. Johtoon päästyään Chelsea siirtyi puolustuspeliin, ja se toimi pitkään. Kolmiminuuttisen lisäajan lopulla Unitedin 35-vuotias keskikenttämies Ryan Giggs syötti kuitenkin Chelsean puolustajien välistä Wayne Rooneylle, joka potkaisi pallon maaliin. Pian sen jälkeen täysi 90-minuuttinen vihellettiin päättyneeksi. === Rangaistuspotkukilpailu === *Frank Lampard: Aloitti pilkkukisan vedolla keskelle. 1-0. *Ryan Giggs: Čech torjui jalalla keskeltä. 1-0 edelleen. *Michael Ballack: Varma veto keskelle vasenta nurkkaa. 2-0. *Michael Carrick: Čech ei yltänyt oikealta sisään menneeseen vetoon. 2-1. *Didier Drogba: Ballackin tavoin vasempaan nurkkaan. 3-1. *Patrice Evra: Čech otti liian keskelle tulleen vedon kiinni helposti. 3-1 edelleen. *Salomon Kalou: Viimeisteli Chelsean voiton vedolla oikeaan yläkulmaan. Chelsea voitti rankkarikisan 4-1 ja vuoden 2009 FA Community Shieldin. Luokka:FA Community Shield Luokka:Vuoden 2009 jalkapallo
Isthmian League

Isthmian League on englantilainen jalkapallosarja, joka yhdessä Northern Premier Leaguen ja Southern Leaguen kanssa käsittää Englannin seitsemänneksi ja kahdeksanneksi korkeimmat sarjatasot. Isthmian Leaguen korkein sarjataso on Premier Division, sen alapuolella ovat North Division, South Central Division ja South East Division. == Sarjajärjestelmä == Premier Divisionissa pelaa 22 joukkuetta ja alemman sarjatason divisioonissa pelaa 20 joukkuetta. Premier Divisionin voittaja nousee suoraan National Leagueen, sijoille 2-5 sijoittuneet joukkueet pelaavat nousukarsinnan ja kolme viimeistä putoavat. Alempien sarjatasojen divisioonien voittajat nousevat suoraan Premier Divisioniin, sijoille 2-5 sijoittuneet joukkueet pelaavat nousukarsinnan ja kaksi viimeistä putoavat. == Joukkueet kaudella 2021–2022 == ===Premier Division=== *Bishop's Stortford *Bognor Regis Town *Bowers & Pitsea *Brightlingsea Regent *Carshalton Athletic *Cheshunt *Corinthian-Casuals *Cray Wanderers *East Thurrock United *Enfield Town *Folkestone Invicta *Haringey Borough *Hornchurch *Horsham *Kingstonian *Leatherhead *Lewes *Margate *Merstham *Potters Bar Town *Wingate & Finchley *Worthing ===North Division=== *AFC Sudbury *Aveley *Barking *Basildon United *Brentwood Town *Bury Town *Canvey Island *Coggeshall Town *Dereham Town *Felixstowe & Walton United *Grays Athletic *Great Wakering Rovers *Hashtag United *Heybridge Swifts *Hullbridge Sports *Maldon & Tiptree *Romford *Stowmarket Town *Tilbury *Witham Town ===South Central Division=== *Ashford Town (Middx) *Basingstoke Town *Bedfont Sports *Binfield *Bracknell Town *Chalfont St Peter *Chertsey Town *Chipstead *Guernsey *Hanwell Town *Marlow *Northwood *South Park FC *Staines Town *Sutton Common Rovers *Thatcham Town *Tooting & Mitcham United *Uxbridge *Westfield ===South East Division=== *Ashford United *Burgess Hill Town *Chichester City *Corinthian *Cray Valley Paper Mills *East Grinstead Town *Faversham Town *Hastings United *Haywards Heath Town *Herne Bay *Hythe Town *Lancing *Phoenix Sports *Ramsgate *Sevenoaks Town *Sittingbourne *Three Bridges *VCD Athletic *Whitehawk *Whitstable Town == Lähteet == ==Aiheesta muualla== *Sarjan kotisivut Luokka:Englannin jalkapallosarjat
SaTRec

Satellite Technology Research Center eli SaTReC on Etelä-Korean avaruustekniikan kehityskeskus, joka perustettiin vuonna 1989. Se toimii Taejonissa yliopiston sisällä ja käyttää samoja tiloja kuin Korea Advanced Institute of Science and Technology (KAIST). http://satrec.kaist.ac.kr/english/SaTReC.html Ensisijaisesti keskus kouluttaa Etelä-Korealle avaruusalan insinöörejä. Vuonna 1992 laukaistiin ensimmäinen SaTReCin kehittämä satelliitti, Korean KITSAT-1-mikrosatelliitti. Keskuksen kehittämät satelliittit ovat * KITSAT-1 * KITSAT-2 * KITSAT-3 * KAISTSAT-4 * SPS/LRC * EOC Yhdysvaltalaisen tiedon mukaan Satrec on kehittänyt Malesian RazakSatin ja Dubain DubaiSat-1:n Seizing the initiative, Aviation Week and Space Technology, 3.8.2009, s.31 Saman tiedon mukaan Satrec on mukana Turkin ja Singaporen satelliittihankkeissa. ==Lähteet== Luokka: Avaruustoiminta Luokka:Etelä-Korean koulutus
Ken zazpi

thumb|Ken zazpi esiintymässä. Ken zazpi on baskimaalainen yhtye. Nimi on baskin kieltä ja tarkoittaa -7. Yhtye soittaa pääosin melodisia rakkauslauluja. Tunnetuin kappale on luultavasti Ilargia, joka tarkoittaa kuuta. == Aiheesta muualla == * Ken zazpin kotisivut Luokka:Baskit Luokka:Yhtyeet
Zalman

Zalman on korealainen tietokonekomponentteja valmistava yritys, joka keskittyy erityisesti jäähdytyskomponentteihin. Zalman on tehnyt huomattavaa tuotekehitystä aina sen perustamisvuodesta 1999 lähtien ja sillä onkin lukuisia patentteja erilaisille tietokoneen jäähdytysratkaisuille. Zalman on myös stereoskooppisten LCD-monitorien valmistaja, jotka tukevat 3D-laseja. == Aiheesta muualla == * Virallinen sivusto Luokka:Eteläkorealaiset elektroniikkayhtiöt Luokka:Tietotekniikan tuotemerkit
Kuppi kahvia

Kuppi kahvia on suomalaisen laulajan Timo Tervon vuonna 1991 ilmestynyt neljäs sooloalbumi. == Kappaleet == Sovitukset Timo Tervo & Slager. # # # # # # # # # # == Muusikot == Timo Tervo & Slager: * Timo Tervo – laulu, kitara, lyömäsoittimet * Hannu Takala – laulu, kitara, kosketinsoittimet * Ismo Hietala – laulu, kosketinsoittimet * Pubbe Liinamaa – basso, taustalaulu Vierailevat muusikot: * Kari Hillo – kitara, taustalaulu (1, 3, 6, 10) * Tony Nieminen – rummut (2, 5, 7, 8) Luokka:Vuoden 1991 albumit Luokka:Suomalaiset iskelmäalbumit
The Ugly Truth

The Ugly Truth on 2009 valmistunut romanttinen komediaelokuva, jonka pääosissa ovat Katherine Heigl ja Gerard Butler. Ensi-iltansa se sai Pohjois-Amerikassa 24. heinäkuuta 2009. == Rooleissa == == Arvioita == Turun Sanomien Päivi Valotien mielestä The Ugly Truth on jälleen yksi mediamaailmaan sijoittuva romanttinen komedia, jonka suora puhe seksistä osuu hetkittäin maaliinsa. Toisaalta elokuva myös sortuu teennäiseltä ja irralliselta tuntuvaan ronskiuteen. Myös heiveröisen naispääroolinsa takia se jää Valotien mukaan kauaksi klassisista screwball-komedioista. == Lähteet == == Aiheesta muualla == * The Ugly Truth Metacritic-sivustolla Luokka:Vuoden 2009 yhdysvaltalaiset elokuvat Luokka:Yhdysvaltalaiset romanttiset komediat Luokka:Robert Luketicin ohjaamat elokuvat
Scunthorpe United FC

Scunthorpe United Football Club on jalkapalloseura Scunthorpen kaupungista Englannista. == Historia == Lempinimellä The Iron, "rauta", kulkeva seura perustettiin vuonna 1899 nimellä Scunthorpe and Lindsey United, mutta Englannin jalkapalloliigan sarjoihin se osallistui ensi kertaa vasta vuonna 1950 sarjajärjestelmän laajennuksen astuttua voimaan. Kaudeksi 2007–2008 Scunthorpe United nousi maan toiseksi korkeimmalle sarjatasolle, mestaruussarjaan, 45 vuoden tauon jälkeen. Yhden Ykkösliigassa vietetyn kauden jälkeen se nousi jälleen mestaruussarjaan kaudeksi 2009–2010 pudotuspelikarsintojen kautta sijoituttuaan sarjassa kuudenneksi. Keväällä 2011 seura putosi takaisin Ykkösliigaan ja kahden vuoden päästä edelleen Kakkosliigaan. == Stadion == Kotiottelunsa Scunthorpe United pelaa 9 088 -paikkaisella Glanford Parkilla, joka valmistui vuonna 1988. Tuolloin Scunthorpe oli yli 30 vuoteen ensimmäinen englantilaisseura, joka muutti vastavalmistuneelle jalkapallostadionille. Ennen uuden stadionin valmistumista laitakaupungin Glanfordiin joukkue pelasi Scunthorpen keskustassa sijainneella, vuonna 1867 valmistuneella Old Showgroundilla, joka purettiin uuden stadionin valmistumisen yhteydessä. Nykyään Showgroundin tilalla on hypermarketti. == Aiheesta muualla == * Virallinen sivusto Luokka:Englantilaiset jalkapalloseurat Luokka:Lincolnshiren urheilu
Dimitrie Cantemir (kunta)

Dimitrie Cantemir (aiemmin Silişteni, Hurdugi ja Hurduci) on Vasluin piirikunnassa Romaniassa sijaitseva kunta, jonka hallinnollinen keskus sijaitsee Hurdugin kylässä. Kunta on nimetty 1600-1700-lukujen vaihteessa eläneen moldovalaisruhtinaan ja oppineen Dimitrie Cantemirin välillä. Kunnanjohtana on toiminut Viorel Florea vuodesta 2004. Vuoden 2007 väestölaskennassa asukkaita oli 3 029\. Kuntaan kuuluvat Hurdugin lisäksi Guşiţein, Plotoneştin, Urlaţin ja Grumezoaian kylät. Luokka:Romanian kunnat
Curtains (Tindersticksin albumi)

Curtains on englantilaisen Tindersticks-yhtyeen kolmas studioalbumi. ==Kappalelista== # "Another Night In" – 5:11 # "Rented Rooms" – 5:12 # "Don't Look Down" – 4:18 # "Dick's Slow Song" – 4:09 # "Fast One" – 1:52 # "Ballad of Tindersticks" – 7:37 # "Dancing" – 2:56 # "Let's Pretend" – 3:21 # "Desperate Man" – 3:21 # "Buried Bones" – 4:03 # "Bearsuit" – 2:11 # "(Tonight) Are You Trying to Fall in Love Again" – 3:07 # "I Was Your Man" – 3:39 # "Bathtime" – 4:03 # "Walking" – 5:25 Luokka:Vuoden 1997 albumit Luokka:Tindersticksin albumit
Rastasmuurat

Rastasmuurat (Formicarius) on muurien heimoon kuuluva varpuslintusuku. Rastasmuurien sukuun kuuluu BirdLifen mukaan 6 lajia. == Rastasmuuriin kuuluvia lajeja == * Isorastasmuura (Formicarius rufipectus) * Kruunumuura (Formicarius colma) * Meksikonmuura (Formicarius moniliger) * Oranssiotsamuura (Formicarius rufifrons) * Pikkurastasmuura (Formicarius nigricapillus) * Rastasmuura (Formicarius analis) ==Lähteet== == Aiheesta muualla == *ITIS: Formicarius Luokka:Muurat
Juho Karppinen

Juho Karppinen (s. 1983 Raisio) on suomalainen soutaja. Hän edustaa Nesteen Soutajia ja häntä valmentaa hänen isänsä, soudun olympiavoittaja Pertti Karppinen. Karppinen aloitti yksikkösoudun vuonna 2006. Hän on saavuttanut SM- kultaa yksikköjen 2 000 metrillä vuosina 2009, 2010 ja 2012. Vuonna 2009 hän souti myös pronssia kaksikoissa isänsä Pertti Karppisen kanssa. Kaksikossa hänen parinaan on soutanut myös Robert Ven. Vuonna 2009 Karppinen sai pronssia Pohjoismaiden mestaruuskisoissa. Vuoden 2010 EM-kilpailuissa hän oli yhdeksäs. Saman vuoden MM-kisoissa hän oli 20:s. Vuonna 2013 Karppinen voitti hopeaa Pohjoismaiden mestaruuskilpailuissa. Myös Karppisen sisar Eeva Karppinen ja serkku Suvi Karppinen ovat kilpasoutajia. == Lähteet == Luokka:Suomalaiset soutajat Luokka:Vuonna 1983 syntyneet Luokka:Elävät henkilöt
Saksan yhtenäisjärjestelmä

Saksan yhtenäisjärjestelmä () on saksan kielen pikakirjoitusjärjestelmä, joka laadittiin 1900-luvun alussa yhdistämään saksalaisia pikakirjoituskoulukuntia. Siitä tuli käytännössä ainoa pikakirjoitusjärjestelmä Saksassa ja Itävallassa. == Järjestelmän synty == Saksankielisissä maissa oli 1800-luvulla ja 1900-luvun alussa käytössä rinnakkain useita pikakirjoitusjärjestelmiä. 1900-luvun alussa merkittävimpiä olivat Gabelsbergerin järjestelmä ja Stolze–Schrey. Näiden lisäksi käytössä olivat muun muassa Stenotachygrafia ja Kansallispikakirjoitus sekä Rollerin, Arendsin, Scheithauerin, Stolzen, Braunsin ja Faulmannin järjestelmät.Räty 4/1977, s. 10Melin, s. 288–289 Vuonna 1906 Saksan suurimmat pikakirjoituskoulukunnat pitivät kokouksen, jossa päätettiin yhtenäisen järjestelmän valmistelusta.Latvamaa 3/1997, s. 4 Useiden ehdotusten ja äänestysten jälkeen vuonna 1924 tehtiin lopulliset päätökset uuteen järjestelmään siirtymisestä.Latvamaa 3/1997, s. 6–7 Yhtenäisjärjestelmästä tuli Gabelsbergerin ja Stolze–Schreyn välimuoto.Latvamaa 4/1997, s. 7 == Järjestelmän rakenne == Kullakin konsonantilla ja useilla konsonanttiyhtymillä on omat merkkinsä. Vokaalit merkitään tavallisesti vokaalia seuraavan konsonanttimerkin paikkaa tai vahvuutta muuttamalla: esimerkiksi i:n jälkeen konsonanttimerkkiä korotetaan, u:n jälkeen alennetaan ja a:n jälkeen vahvennetaan.Melin, s. 274–275 == Lähteet == * * * === Viitteet === == Aiheesta muualla == Luokka:Pikakirjoitus
Arnaud Vincent

thumb|Arnaud Vincent Arnaud Vincent (s. 30. marraskuuta 1974 Laxou) on ranskalainen ratamoottoripyöräilijä. Hän voitti 125cc-luokan maailmanmestaruuden vuonna 2002 ensimmäisenä ranskalaisena. Arnaud Vincent siirtyi 125-kuutioisten MM-sarjaan kaudella 1998. Ensimmäisen osakilpailuvoittonsa hän saavutti kaudella 1999 Katalonian osakilpailussa. Vincentin paras kausi oli 2002, jolloin hän voitti maailmanmestaruuden Aprilialla. Hän voitti viisi osakilpailua ja oli lisäksi viisi kertaa palkintopallilla. Kausi 2003 jäi Vincentin viimeiseksi 125-kuutioisissa. Seuraavalla kaudella hän ajoi kolme osakilpailua 250-kuutioisissa. Vincent teki paluun 250-kuutioisiin vuonna 2006 ollen sarjan 22. yhteensä 14 MM- pisteellä. Kaudella 2007 Vincent kilpaili Supersportin MM-sarjassa, mutta ei saanut yhtään pistettä. Vuosina 2008 ja 2009 Vincent on ajanut Ranskan kansallista Supersport-sarjaa. ==Saavutukset== ===125cc-luokka=== *Maailmanmestari 2002 *Euroopan mestari 1997 *Ranskan mestari 1997 *7 osakilpailuvoittoa MM-sarjassa, 8 kakkossijaa ja 4 kolmossijaa ==Lähteet== Luokka:Ranskalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1974 syntyneet Luokka:Elävät henkilöt
Ahmed Abdallah Mohamed Sambi

Ahmed Abdallah Mohamed Sambi (; s. 5. kesäkuuta 1958) on komorilainen poliitikko, islamilainen uskonoppinut ja liikemies. Hänet valittiin toukokuun 2006 presidentinvaaleissa maansa valtionpäämieheksi 58,02 prosentilla äänistä. Hän voitti siten selvästi Ibrahim Halidin ja Mohamed Djaanfarin. Sambia nimitetään "ajatollaiksi", koska hän opiskeli Iranissa. Hän ei kuitenkaan ole šiia, vaan sunni, joka opiskeli myös Saudi-Arabiassa ja Sudanissa.Profile: The 'Ayatollah' of Comoros Ollessaan Iranin Qomissa hän sai opetusta ajatollah Mesbah Yazdilta.Ahmadinejad's messianic connections Sambi on kotoisin Anjouanilta. Hänen edeltäjänään Komorien presidenttinä toimi Azali Assoumani. Sambi omistaa tehtaita ja on perustanut televisioaseman. Hän on kiinnostunut koripallosta ja asuu kotisaarensa Anjouanin pääkaupungissa Mutsamudussa. Hänellä on seitsemän lasta. == Lähteet == Sambi, Ahmed Abdallah Mohamed Sambi, Ahmed Abdallah Mohamed Sambi, Ahmed Abdallah Mohamed
Miina Härma

Miina Härma (ent. Hermann, 9. helmikuuta 1864 – 16. marraskuuta 1941) oli virolainen säveltäjä, urkuri ja kuoronjohtajaOtavan Iso tietosanakirja, osa 3, p. 1026. Otava, 1968.. Hänen kuoromusiikkituotantonsa on laaja, ja monet hänen teoksistaan kuuluvat virolaisten kuorojen vakituiseen ohjelmistoon. Valmistuttuaan Pietarin konservatoriosta vuonna 1890 Härma jäi työskentelemään Pietariin. Hän myös esiintyi urkurina Pietarissa, Virossa, Saksassa ja Suomessa. Hän asettui vuonna 1894 Tarttoon, mutta asui vuosina 1903–1915 Venäjän Kronstadtissa. Palattuaan Tarttoon hänestä tuli vuonna 1917 musiikin opettaja paikallisessa koulussa, joka nykyisin tunnetaan Miina Härma Gümnaasiumina. Härma työskenteli lisäksi muun muassa musiikkilehdissä ja johti lukuisia kuoroja. Hänen vuosina 1894–1904 johtamansa Miina Hermanni Segakoor teki myös lukuisia konserttimatkoja ulkomaille, mm. Suomeen. Miina Härma vieraili itse Suomessa useaan otteeseen myöhemminkin. Hän sävelsi useita lauluja ja mm. laulunäytelmän Kalev ja Linda (1897). Härma teki taiteellista yhteistyötä runoilija Anna Haavan kanssa. Hän kuoli Tartossa ja hänet haudattiin Raadin hautausmaalle. ==Lähteet== == Kirjallisuutta == * Toivo Haapanen ym. (toim.): Musiikin tietokirja, s. 190–191. Helsinki: Otava, 1948. == Aiheesta muualla == * Miina Härman elämästä ja sävellyksistä . * Miina Härma Estonian Music Information Centressä . * Alma Haavamäe-Hiitonen : Miina Härma 75-vuotias. Kansallinen herättäjä, virolaisen laulun luoja, Helsingin Sanomat, 09.02.1939, nro 38, s. 4, Kansalliskirjaston digitaaliset aineistot Luokka:Virolaiset säveltäjät Luokka:Virolaiset urkurit Luokka:Virolaiset kuoronjohtajat Luokka:Vuonna 1864 syntyneet Luokka:Vuonna 1941 kuolleet
Chesterfield Inletin lentoasema

Chesterfield Inletin lentoasema on lentoasema Chesterfield Inletin kylässä Hudsoninlahden rannalla Nunavutissa, Kanadassa. Lentoasemaa ylläpitää Nunavutin territorion hallitus, ja se on suurimman osan vuotta kylän ainoa yhteys ulkomaailmaan. Lentoasemalla on yksi sorapintainen kiitotie, 12T/30T, jonka pituus on 1 097 metriä. == Lentoyhtiöt ja kohteet == Lentoyhtiö Kohteet Calm Air Arviat, Baker Lake, Churchill, Rankin Inlet, Winnipeg Kivalliq Air Arviat, Baker Lake, Churchill, Rankin Inlet, Whale Cove == Lähteet == Luokka:Nunavutin lentoasemat
Max Wünsche

Max Wünsche (20. huhtikuuta 1915 – 17. huhtikuuta 1995) oli saksalainen Waffen-SS-everstiluutnantti (SS-Obersturmbannführer) toisessa maailmansodassa. Wünsche toimi muun muassa rynnäkkötykki- ja panssarivaunupataljoonan komentajana Leibstandarte Adolf Hitler-divisioonassa. Hän sai Rautaristin Ritariristin helmikuussa 1943 tuhottuaan pataljoonineen oma-aloitteisesti divisioonan sivustaa uhanneen voimakkaan vihollisosaston. Kesällä 1943 hänet käskettiin SS-Hitlerjugend -panssaridivisioonan 12. SS-panssarirykmentin komentajaksi. Hän osallistui rykmentteineen ankariin torjuntataisteluihin Normandiassa Caenin suunnalla, jossa hän sai tammenlehvät Ritariristiinsä. Everstiluutnantti Wünsche jäi länsiliittoutuneiden vangiksi Falaisen motissa 24. elokuuta 1944. Hän vietti sodan lopun sotavankileirillä ja hänet vapautettiin vuonna 1948. == Aiheesta muualla == Luokka:SS-sotilaat Luokka:Vuonna 1915 syntyneet Luokka:Vuonna 1995 kuolleet
Nick & Norah – loputon soittolista

Nick & Norah – loputon soittolista () on yhdysvaltalainen komediaelokuva vuodelta 2008. Se perustuu Rachel Cohnin ja David Levithanin samannimiseen romaaniin. New Yorkissa kuvatun elokuvan on ohjannut Peter Sollet ja sen päärooleja näyttelevät Michael Cera ja Kat Dennings. == Juoni == Tavattuaan sattumalta toisensa punk-clubilla, Nick ja Norah lähtevät matkalle New Yorkin indie rock -sceneen etsimään legendaarisen bändin salaista keikkaa, mutta päätyvät löytämään toisensa. == Näyttelijät == == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset komediaelokuvat
Just a Minute

Just a Minute on BBC Radio 4:n viihdeohjelma, jota on esitetty vuodesta 1967 alkaen. Ohjelmassa kilpailijat yrittävät puhua annetusta aiheesta 60 sekunnin ajan, ilman epäröintiä, aiheesta poikkeamista tai toistoa. Ohjelman alkuaikoina toistolla tarkoitettiin saman asian sanomista useamman kuin yhden kerran, mutta myöhemmin sääntöä tiukennettiin siten, että kutakin sanaa saa käyttää vain kerran, lukuun ottamatta sanaa "ja". Just a Minuten juontajana on alusta asti toiminut Nicholas Parsons. Kilpailijoina on vieraillut yleensä koomikoita ja muita julkisuuden henkilöitä, kuten Clement Freud, Kenneth Williams, Stephen Fry ja Paul Merton. Ohjelmalla on noin kaksi miljoonaa kuulijaa. ==Lähteet== ==Aiheesta muualla== *Ohjelman kotisivut Luokka:Brittiläiset radio-ohjelmat